મુંબઈઃ ભાગેડુ કારોબારી વિજય માલ્યાની માલિકીનું ખાનગી જેટ વિમાન આખરે વેચાઇ ગયું છે. એક અંદાજ મુજબ આ જેટની કીમત 100 મિલિયન ડૉલર હતી પરંતુ લીલામીમાં એક અમેરિકન ફર્મે તેને ખૂબ સસ્તામાં ખરીદી લીધું છે. શુક્રવારે થયેલી લીલામી પ્રક્રિયામાં માલ્યાનું આલિશાન જેટ ફ્કત 34.8 કરોડમાં વેચાઇ ગયું છે. લાંબી કાનૂની પ્રક્રિયા બાદ માલ્યાનું જેટ વેચવાની પ્રક્રિયા શરુ થઇ હતી જેમાં ચોથીવારના પ્રયત્નમાં જેટ વેચાઇ શક્યું છે. વિજય માલ્યાના ખાનગી માલિકીના જેટનો રજિસ્ટ્રેશન નંબર પણ વીઆઈપી A-319-133C-VT_VJM MSN 2650 હતો. તેમાં VJMનો મતલબ વિજય માલ્યાછે.